b"\n_START_ARTICLE_\nNgavang Namgjal\n_START_PARAGRAPH_\nNgavang Namgjal (kasneje mu je bil podeljen \xc4\x8dastni naziv \xc5\xa1abdrung Rinpo\xc4\x8de, kar pomeni pribli\xc5\xbeno h kateremu nogam se podredi) (\xc5\xa1abdrung Ngawang Namgyal) (tibetansko \xe0\xbd\x9e\xe0\xbd\x96\xe0\xbd\xa6\xe0\xbc\x8b\xe0\xbd\x91\xe0\xbe\xb2\xe0\xbd\xb4\xe0\xbd\x84\xe0\xbc\x8b\xe0\xbd\x84\xe0\xbd\x82\xe0\xbc\x8b\xe0\xbd\x91\xe0\xbd\x96\xe0\xbd\x84\xe0\xbc\x8b\xe0\xbd\xa2\xe0\xbe\xa3\xe0\xbd\x98\xe0\xbc\x8b\xe0\xbd\xa2\xe0\xbe\x92\xe0\xbe\xb1\xe0\xbd\xa3\xe0\xbc\x8b;\xc2\xa0Wylie: zhabs drung ngag dbang rnam rgyal; alternativna izgovorjava \xc5\xa1abdrung Ngavang Namgjel; 1594\xe2\x80\x931651) je bil Tibetanski budist lama in zdru\xc5\xbeitelj Butana kot nacionalne dr\xc5\xbeave. Ob tem da je leta 1630 zdru\xc5\xbeil razli\xc4\x8dna fevdalna gospostva, si je hkrati prizadeval oblikovati lo\xc4\x8deno butansko kulturno identiteto, lo\xc4\x8deno od tibetanske iz katere je sam izhajal. Njegovo smrt leta 1651 so tajili nadaljnjih 50 let.\n_START_SECTION_\nBiografija \xc5\xa1abdrung Ngavang Namgjala\n_START_PARAGRAPH_\n\xc5\xa0abdrung Ngavang Namgjal [1594-1651], naj bi bil takoj\xc5\xa1nja reinkarnacija \xc4\x8detrtega Gjalvang Druk\xc4\x8dena (Gyalwang Drukchen) (brug chen), vsevednega Pema Karpe (kun mkhyen padma dkar po) in bil zato v svoji mladosti ustoli\xc4\x8den kot 18. prestolonaslednik \xc2\xbbdedni princ\xc2\xab\xc2\xa0Ralunga (rwa lung). Kot predhodni prestolonasledniki Ralunga, je bil rojen eni od vej plemenitih Gya (rgya) dru\xc5\xbein izhajajo\xc4\x8dih od Lha Njen in Lha Bum, ki sta bila starej\xc5\xa1a brata Tsangpa Gjare Je\xc5\xa1e Dord\xc5\xbea ustanovitelja sekte Drukpa ((sekta Rde\xc4\x8dih kap)), \xc5\xa1ole Kagju in prvi Druk\xc4\x8den. Ta veja klana Gja je dala vse Drukpa voditelje in kontrolirala glavno vejo sekte Drukpa, \xc5\xa1ole Kagju, ki je imela sredi\xc5\xa1\xc4\x8de v samostanih Ralung in Nam Druk (gnam \xe2\x80\x99brug), vse od \xc4\x8dasa Tsangpa Gjare Je\xc5\xa1e Dord\xc5\xbea do 14. vodje ralunga in drugega Druk\xc4\x8dena Gjalvang Kunga Pald\xc5\xbeorja (1428-1476). \xc5\xa0abdrung Ngavang Namgjalov o\xc4\x8de je bil Drukpa Mip'am Tenpai Njima (yab chen mi pham bstan pa'i nyi ma) [1567-1619] sin Drukpa Mipham \xc4\x8c\xc3\xb6gjala in matere Sonam Pelkji Butri (bsod nams dpal gyi bu khrid), h\xc4\x8derke vladarja Kjish\xc3\xb6 (sde pa skyid shod)._NEWLINE_Ustoli\xc4\x8denje Ngavang Namgjala na Ralungu kot inkarnacije Drukpa je izpodbijal Lhacev Ngavang Zangpo, vplivni podpornik Drukpe Pema Karpa, ki je podpiral priznanje konkuren\xc4\x8dnega kandidata, Gjalvang Pagsam Vangpa, ki je bil nezakonski sin \xc4\x8congd\xc5\xbee Depa, Ngavang S\xc3\xb6nam Dragpa, kot Gjalvang Drukpa inkarnacije. Lhaceva in podporniki \xc4\x8congd\xc5\xbee Depa so priredili ceremonijo ustoli\xc4\x8denja Pagsam Vangpa kot inkarnacije K\xc3\xbcnkjen Pema Karpa in Gjalvang Drukpa v samostanu Ta\xc5\xa1i Thongmen. \xc4\x8congd\xc5\xbee Depa je prepri\xc4\x8dal Tsang Desija (ali Depo Tsangpa), najmo\xc4\x8dnej\xc5\xa1ega vladarja v Tibetu in podpornika rivalske sekte Karma Kagju, da bi podprli priznanje Pagsam Vangpa kot Gjalwang Drukpa in inkarnacije K\xc3\xbcnkhjen Pema Karpe. Do 1612 je Tsang Desi, Karma Phuntsok Namgjal (Wylie: Kar-ma Phun-tshogs Rnam-rgyal) pridobil kontrolo nad vsemi \xc3\x9c-Tsangi._NEWLINE_Nekaj \xc4\x8dasa je \xc5\xa1abdrung Ngavang Namgjal \xc5\xa1e naprej \xc5\xbeivel na sede\xc5\xbeu glavnega Drukpa v Ralungu, ne glede na to kdo je upravi\xc4\x8den, da se ga jemlje kot pravo inkarnacijo Kunkjen Pema Karpa. Ngavang Namgjal je bil glavni naslednik sekte ali budisti\xc4\x8dne \xc5\xa1ole in legitimen nosilec prestola v samostanu Ralung, tradicionalnem sede\xc5\xbeu sekte Drukpa.\n_START_SECTION_\nUmik iz Tibeta v Butan\n_START_PARAGRAPH_\nGlede na spor, ki so ga imeli \xc5\xa1abdrung Rinpo\xc4\x8de in njegovi prista\xc5\xa1i s pomembnim lamo sekte Karma Kagju, Pawo Tsugla Gjatcom [1568\xe2\x80\x931630], je Tsang Desi zahteval izpla\xc4\x8dilo kompenzacije in da mu morajo biti predane svete relikvije iz Ralunga kot je Rangd\xc5\xbeung Kharsapani, da jih bo lahko dal rivalu Gjalvang Drukpe inkarnacije Gjalva Pagsam Vangpo._NEWLINE_Ker \xc5\xa1abdrung Rinpo\xc4\x8de tega ni hotel storiti, se je Tsang Desi pripravljal to narediti z oboro\xc5\xbeenimi stra\xc5\xbearji in zapeti \xc5\xa1abdrung Rinpo\xc4\x8deja. Tako se je ta pred gro\xc5\xbenjo zapora in slede\xc4\x8d viziji leta 1616 umaknil iz Tibeta v Butan, kjer je ustanovil novo bazo v zahodnem Butanu in ustanovil aamostan \xc4\x8ceri v dolini Thimphu._NEWLINE_Leta 1629 je zgradil Simtoka dzong ob vstopu v dolino Thimphu. Iz te samostanske trdnjave (dzong) je lahko nadziral ves promet med bogato dolino Paro na zahod in dolino Trongsa na vzhod.\n_START_SECTION_\nZdru\xc5\xbeitev Butana\n_START_PARAGRAPH_\nNgavang Namgjal je utrdil kontrolo nad zahodnim Butanom s podreditvijo nasprotnikov, ki so pripadali sekti Lhapa, veji sekte Drikung Kagyu, ki je v Butanu zgradila nekaj originalnih dzongov, vklju\xc4\x8dujo\xc4\x8d Punakha dzong v letih 1637-38. Od 12. stoletja so sekte Drukpa, \xc5\xa1ole Kagju, Lhapa Kagyu in Nenyingpa nadzirale dele zahodnega Butana. Ngavang Namgjal je postopoma zavzel in zdru\xc5\xbeil vse obmo\xc4\x8dje Butana, \xc4\x8deprav je v osrednjem in vzhodnem delu \xc5\xa1e naprej dovolil delovati stari sekti Njingma. (Ta sekta \xc5\xa1e danes predstavlja okoli 30\xc2\xa0% vseh butanskih menihov, ki so zasebno financirani, \xc4\x8deprav ju\xc5\xbena sekta Drukpa, \xc5\xa1ole Kagyu dobi finan\xc4\x8dno podporo kot dr\xc5\xbeavna vera v Butanu)._NEWLINE_Leta 1634 je Ngavang Namgjal v Bitki petih lam premagal zdru\xc5\xbeene tibetansko-butanske sile, kar je imelo za posledico zdru\xc5\xbeitev v enovito dr\xc5\xbeavo.\n_START_SECTION_\nSmrt\n_START_PARAGRAPH_\n\xc5\xa0abdrung Ngavang Namgjal je umrl leta 1651 in oblast prenesel na lokalne guvernerje penlope namesto na naslednika \xc5\xa1abdrunga. Njegovo smrt so kar 54 let dr\xc5\xbeali v tajnosti, da bi s tem prepre\xc4\x8dili boj za njegovo nasledstvo. V tem \xc4\x8dasu so ukaze in dekrete izdajali v njegovem imenu, s pojasnilom, da se je umaknil v samoto. _NEWLINE_V sodobnem \xc4\x8dasu v Butanu obele\xc5\xbeujejo obletnico njegove smrti kot butanski dr\xc5\xbeavni praznik in sicer v 3. mesecu, 10. dne po butanskem koledarju."